text: Bolivia: Menningar- og neyðhjálpin komin fram
text: #000000
text: Vit hava nú sent peningin, sum kom inn til Boliviadagin í ár. Inn komu 156.000 kr harav 110.000 kr vórðu sendar til el TAEPO skúlan. Samstundis sendu vit eisini pengar til neyðhjálp,orsaka av corona, sum Bolivianevndin eisini skipaði fyri at savna saman. Inn komu 26.000 kr Orsakað av corona er útgonguforboð í Bolivia og tískil kunnu tey ikki keypa inn til skúlan fyrr enn í august. Í næstu viku fáa vit at vita, hvat tey ætla sær at brúka teir pengarnar til.
text: #000001
text: Neyðhjálparinnsavningin er farin til at keypa mat til 150 húski við í miðal 7-8 persónum í bygdini Cochis, har TAEPO skúlin liggur. Hvørt húski fær 5 kg av rísi, 5 kg av sukri, 5 kg av mjøli, 5 kg av pasta, 2 litrar av matolju, WC-pappír og breyð. Herurin gav ikki loyvi til at ganga hús úr húsi, men fólk máttu sjálvi møta upp á savningarstaðnum.
text: #000002
text: Bakararnir í Sucre fóru heilt tíðliga upp hendan dagin, so tey í Cochis kundu fáa frískt breyð.
text: #000003
text: Felicia Maturano, 108 ára gomul, eldsta fólk í økinum, var eisini møtt upp. Øll í bygdini kalla hana Mamita – lítla fitta mamma.
text: #000006